Hyd Internet 90 Views ICICI
ICICI
ముంబై: దేశంలో ప్రైవేట్‌ బ్యాంకుల్లో అగ్రగామి అయిన ఐసిఐసిఐబ్యాంకు నికరలాభాలు సెప్టెంబరుతో ముగిసిన త్రైమాసికంలో
ఇంతకుముందు ఏడాదితో పోలిస్తే 34శాతం పడిపోయాయి. అయితే అసెట్‌ పాలిటి విషయంలో మాత్రం కాస్త మెరుగుదల
కనపరచారు. గత ఏడాది ఇదే సమయంలో బ్యాంకు రూ.3,102కోట్ల నికరలాభం ఆర్జించగా, ఈ ఏడాది అది 2,058కోట్లకు
పడిపోయింది. కాగా గత ఏడాది సెప్టెంబరు నాటికి బ్యాంకు స్థూలనిరర్ధక ఆస్తుల నిష్పత్తి, నికర ఎన్‌పిఎల నిష్పత్తి 6.12శాతం,
3.21శతంగా ఉండగా, ఈ ఏడాది అదేసమయానికి వరుసగా 7.87శాతం, 4.43శతంగా ఉన్నాయి. అయితే క్రితం త్రైమాసికంతో
పోలిస్తే మాత్రం కాస్త మెరుగ్గా ఉన్నాయి. క్రితం త్రైమాసికంలో వరుసగా 7.99శాతం, 4.86శాతంగా ఉన్నాయి. క్రితం ఏడాది
ఇదే త్రైమాసికంలో వడ్డీల, నికరమార్జిన్‌ 3.13శాతంగా ఉండగా, ఇప్పుడు స్వల్పంగా పెరిగి 3.27శాతానికి చేరుకుంది. అలాగే
క్రితం ఏడాది ఇదే సమయంలో వడ్డీలపై రాబడి రూ.5,253కోట్లు ఉండగా, ఇప్పుడు 9శాతం పెరిగి రూ.5,709కోట్లకు చేరుకుంది.
అలాగే ఫీజుల ద్వారా ఆదాయం కూడా 9శాతం పెరిగి, రూ.2,570కోట్లకు చేరుకుంది. క్రితం ఏడాది ఇదే సమయంలో వడ్డీలు
కాక మిగతా వాటికి కంటింజెన్సి పథకాల కోసం బ్యాంకు రూ.7,083కోట్లు కేటాయించగా, ప్రస్తుత త్రైమాసికంలో
రూ.4,502కోట్లు మాత్రమే కేటాయించింది. వాస్తవానికి చూసినట్లయితే క్రితం ఏడాదితో పోలిస్తే ఇప్పుడు నిరర్థక ఆస్తులు
పెరిగాయి. క్రితం ఏడాది ఎంపిఎల్‌ రూ.32,548కోట్లుగా ఉండగా, ఇప్పుడు అవి రూ.44,489కోట్లకు పెరిగాయి.